**Telki község**

**Polgármestere**

**Előterjesztés**

**Helyi Építési Szabályzat módosítására**

**irányúló lakossági kezdeményezések**

**Az előterjesztés mellékletei:** 1 db

**Az előterjesztést tárgyalja**: --

**Az előterjesztés elfogadása**: egyszerű többségű szavazatot igényel.

A HÉSZ legutóbbi felülvizsgálatát követően több módosító indítvány, több beadvány, kérelem fogalmazódott meg a hatályos rendelkezésekkel összefüggésben.

Az elmúlt évek gyakorlata az volt, hogy a képviselő-testület ezeket a kérelmeket nem vizsgálta külön-külön, hanem bizonyos időközönként 2-3 évente összesítette és egy eljárásban vizsgálta meg annak indokoltságát. Amennyiben a képviselő-testület a kérelem indokoltságát jogosnak vélte a kérelmezők anyagi finanszírozása mellett rendelte meg a helyi Építési Szabályzat módosítását.

Jelen előterjesztés keretében a képviselő-testületnek lehetősége van megismerni a beérkezett kérelmeket és állást foglalni arról, hogy a kívánja-e a kérelmek alapján a HÉSZ módosítást kezdeményezni.

A módosítási eljárás több lépcsőben történő folyamat végeredménye tud lenni.

Ennek lépései:

* a képviselő-testület állásfoglalása a HÉSZ módosítás megindításáról
* a településtervező előzetes javaslata a kérelmek megismerését követően azok indokoltágáról és megvalósíthatóságáról
* ennek tükrében a képviselő-testület döntése az egyes kérelmek támogathatósóságáról
* településrendezési szerződés megkötése a kérelmezőkkel a HÉSZ módosítás elkészítéséről – kiemelve annak finanszírozási kérdéseit
* A módosított anyag elkészítése és annak engedélyezési eljárásának lefolytatása

Telki, 2018. szeptember 17.

Deltai Károly

polgármester

**Határozati javaslat**

**Telki község**

**Képviselő-testülete**

**/ 2018. (IX .) Öh. számú**

**határozata**

**Helyi Építési szabályzat módosítás kérdéséről**

Telki Község Önkormányzat Képviselő-testülete megtárgyalta a Helyi Építési Szabályzat módosítására irányuló lakossági kérelmeket.

A képviselő-testület úgy határozott, hogy a beérkezett lakossági kérelmek alapján kezdeményezi a HÉSZ módosítást.

Felkéri a hivatalt a településtervezésre vonatkozó ajánlat beszerzésére, valamint a kérelmek előzetes véleményeztetésére.

Határidő: 2018.október 30.

Felelős: Polgármester